नागपुर: राष्ट्रीय स्वयं सेवक संघ (आरएसएस) के नेता इन्द्रेश कुमार ने कहा कि सर्जिकल स्ट्राइक से पाकिस्तान को संदेश गया है कि भारत ‘‘ किसी भी वक्त लाहौर में घुस सकता है.’’ आरएसएस नेता ने ‘‘ देश के वर्तमान हालात ’’ पर एक व्याख्यान देते हुए कहा कि सुरक्षा बलों ने जम्मू कश्मीर में गठबंधन सरकार के कार्यकाल में कम से कम 300 आतंकवादियों का सफाया किया. उन्होंने कहा, ‘‘ हमने कश्मीर में सरकार बनाई और हम तीन चार महत्वपूर्ण काम करने में सफल भी रहे. काम हो गया, तब हमने सरकार का साथ छोड़ दिया, कुर्बानी दी.’’